Document ID: 32002R1781

Kommissionens forordning (EF) nr. 1781/2002
af 7. oktober 2002
om berigtigelse af forordning (EF) nr. 936/97 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 32, stk. 1, og
ud fra følgende betragtninger:
(1) Der har indsneget sig en fejl i den tyske, den nederlandske og den danske udgave af artikel 2, litra g), andet afsnit, i Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød(3), senest ændret ved forordning (EF) nr. 1524/2002(4). Den nødvendige berigtigelse af den tyske, den nederlandske og danske udgave af ovennævnte bestemmelse bør derfor foretages.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2, litra g), andet afsnit, i forordning (EF) nr. 936/97 læses ordet "tyre" således:
"Stude".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2002.

Labels: 3
17